ডলি আহলুওয়ালিয়া

ডলি আহলুওয়ালিয়া হলেন একজন ভারতীয় অভিনেত্রী ও পোশাক পরিকল্পনাকারী। তিনি ২০০১ সালে পোশাক পরিকল্পনার জন্য সংগীত নাটক অকাদেমি পুরস্কার অর্জন করেন। এছাড়া তিনি তিনটি জাতীয় চলচ্চিত্র পুরস্কার অর্জন করেছেন, তন্মধ্যে ব্যান্ডিট কুইন (১৯৯৩) ও হায়দার (২০১৪) চলচ্চিত্রের জন্য দুটি শ্রেষ্ঠ পোশাক পরিকল্পনা বিভাগে এবং ভিকি ডোনার (২০১২) চলচ্চিত্রে অভিনয়ের জন্য একটি শ্রেষ্ঠ পার্শ্ব অভিনেত্রী বিভাগে। এছাড়া তিনি শ্রেষ্ঠ পোশাক পরিকল্পনা বিভাগে ফিল্মফেয়ার পুরস্কারের সর্বাধিকবার বিজয়ী, তিনি ওমকারা (২০০৬), ভাগ মিলখা ভাগ (২০১৩) ও হায়দার (২০১৪) চলচ্চিত্রের জন্য তিনবার এই বিভাগে পুরস্কার লাভ করেন। আহলুওয়ালিয়া মঞ্চনাটকে পোশাক পরিকল্পনার মধ্য দিয়ে তার কর্মজীবন শুরু করেন। চলচ্চিত্রে তার প্রথম কাজ ছিল শেখর কাপুরের ব্যান্ডিট কুইন (১৯৯৩)। এই চলচ্চিত্রের পোশাক পরিকল্পনার জন্য তিনি তার প্রথম শ্রেষ্ঠ পোশাক পরিকল্পনা বিভাগে জাতীয় চলচ্চিত্র পুরস্কার অর্জন করেন। ২০০০-এর দশকে তিনি বিশাল ভারদ্বাজ পরিচালিত একাধিক চলচ্চিত্রে পোশাক পরিকল্পনাকারী হিসেবে কাজ করেন, তন্মধ্যে রয়েছে দ্য ব্লু আমব্রেলা (২০০৫), ওমকারা (২০০৬), ব্লাড ব্রাদার্স (২০০৭), ও কামিনে (২০০৯)। ওমকারা চলচ্চিত্রে তার কাজের জন্য তিনি তার প্রথম শ্রেষ্ঠ পোশাক পরিকল্পনা বিভাগে ফিল্মফেয়ার পুরস্কার অর্জন করেন। এছাড়া তিনি দীপা মেহতার ওয়াটার (২০০৫) ও মিডনাইটস চিলড্রেন (২০১২) চলচ্চিত্রের পোশাক পরিকল্পনা করেন। ২০০৯ সালে তিনি ইমতিয়াজ আলীর প্রণয়ধর্মী চলচ্চিত্র লাভ আজ কাল-এ তার কাজের জন্য শ্রেষ্ঠ পোশাক পরিকল্পনা বিভাগে আইফা পুরস্কার অর্জন করেন। ২০১২ সালে তিনি সুজিত সরকারের ভিকি ডোনার চলচ্চিত্রে কর্তৃত্বপরায়ণ মা ও শাশুড়ীর সেবা করা বউমা চরিত্রে অভিনয় করে প্রশংসিত হন। এই কাজের জন্য তিনি শ্রেষ্ঠ পার্শ্ব অভিনেত্রী বিভাগে জাতীয় চলচ্চিত্র পুরস্কার অর্জন করেন এবং আইফা পুরস্কার ও জি সিনে পুরস্কারের মনোনয়ন লাভ করেন। পরের বছর তিনি রাকেশ ওমপ্রকাশ মেহরার ভাগ মিলখা ভাগ (২০১৩) চলচ্চিত্রে তার কাজের জন্য শ্রেষ্ঠ পোশাক পরিকল্পনাকারী বিভাগে তার দ্বিতীয় ফিল্মফেয়ার পুরস্কার ও দ্বিতীয় আইফা পুরস্কার লাভ করেন। ২০১৪ সালে তিনি বিশাল ভারদ্বাজের হায়দার চলচ্চিত্রের পোশাক পরিকল্পনা করেন। এই কাজের জন্য তিনি শ্রেষ্ঠ পোশাক পরিকল্পনা বিভাগে জাতীয় চলচ্চিত্র পুরস্কার, ফিল্মফেয়ার পুরস্কার, ও আইফা পুরস্কার অর্জন করেন। আহলুওয়ালিয়া কামাল তিওয়ারির সাথে বিবাহ বন্ধনে আবদ্ধ হন। কামাল চণ্ডীগড় সংগীত নাটক অকাদেমির চেয়ারপার্সন ও প্রখ্যাত সুরকার। "I'm a costume designer first: Dolly Ahluwalia" (ইংরেজি ভাষায়)। হিন্দুস্তান টাইমস। ২৬ জুলাই ২০১৩। ২৫ ডিসেম্বর ২০১৩ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০২০।  "Dolly Ahluwalia gets nostalgic about Bandit Queen"। দি ইন্ডিয়ান এক্সপ্রেস (ইংরেজি ভাষায়)। মুম্বই। প্রেস ট্রাস্ট অব ইন্ডিয়া। ২ জুলাই ২০১৩। সংগ্রহের তারিখ ২৬ মার্চ ২০২০।  রোনামাই, রেমন্ড (১৭ মে ২০১০)। "IIFA Technical Awards winners are..."। ফিল্মিবিট (ইংরেজি ভাষায়)। সংগ্রহের তারিখ ২৬ মার্চ ২০২০।  মুখার্জী, মধুরীতা (২০ এপ্রিল ২০১২)। "Vicky Donor Movie Review {4/5}: Critic Review of Vicky Donor by Times of India"। দ্য টাইমস অব ইন্ডিয়া। সংগ্রহের তারিখ ২৬ মার্চ ২০২০।  "60th National Film Awards Announced" (PDF) (সংবাদ বিজ্ঞপ্তি)। প্রেস ইনফরমেশন ব্যুরো। সংগ্রহের তারিখ ২৬ মার্চ ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "IIFA 2013: The complete list of nominations"। নিউজ এইটিন। নতুন দিল্লি। ৬ জুলাই ২০১৩। সংগ্রহের তারিখ ২৬ মার্চ ২০২০।  "Winners of 59th Idea Filmfare Awards"। ফিল্মফেয়ার। ২৫ জানুয়ারি ২০১৪। সংগ্রহের তারিখ ২৬ মার্চ ২০২০।  শর্মা, গরিমা (৭ ফেব্রুয়ারি ২০১৪)। "Dolly Ahluwalia dresses up Shahid Kapoor in 'Haider'"। দ্য টাইমস অব ইন্ডিয়া (ইংরেজি ভাষায়)। সংগ্রহের তারিখ ২৬ মার্চ ২০২০।  "62nd National Film Awards for 2014 (Press Release)" (পিডিএফ)। চলচ্চিত্র উৎসব অধিদপ্তর। ফেব্রুয়ারি ২৪, ২০১৫। এপ্রিল ২, ২০১৫ তারিখে মূল (পিডিএফ) থেকে আর্কাইভ করা। সংগ্রহের তারিখ ২৬ মার্চ ২০২০।  "এক নজরে ৬০তম ফিল্মফেয়ার পুরস্কার"। দৈনিক প্রথম আলো। ৫ ফেব্রুয়ারি ২০১৫। সংগ্রহের তারিখ ২৬ মার্চ ২০২০।  "Winners of 60th Idea Filmfare Awards"। ফিল্মফেয়ার। ৩১ জানুয়ারি ২০১৫। সংগ্রহের তারিখ ২৬ মার্চ ২০২০।  "আইফার টেকনিক্যাল বিভাগেও শীর্ষে 'হায়দার'"। প্রিয়.কম। ২৮ এপ্রিল ২০১৫। ২৩ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ২৬ মার্চ ২০২০।  "Ties of success"। দ্য ট্রিবিউন। ১৬ এপ্রিল ২০১১। সংগ্রহের তারিখ ২৬ মার্চ ২০২০।  ইন্টারনেট মুভি ডেটাবেজে ডলি আহলুওয়ালিয়া  (ইংরেজি)